Alex Nieminen

Alex Nieminen (s. 1969http://www.zoominfo.com/people/Nieminen_Alex_192362295.aspx (tarkistettu 19.11.2006)) on uusmedia-alan pioneereja Suomessa. Kansallisesti tunnetuksi Alex Niemisen teki MTV3-kanavalla 1990-luvun puolivälissä näytetty Verkossa-ohjelma, jossa käsiteltiin internetin käyttöä kotikäyttäjän näkökulmasta. Radiomafiassa Nieminen juonsi sekä tunnettua elektronisen tanssimusiikin ohjelmaa Dancemob että Lista-ohjelmaa. Mediauransa hän aloitti Soundi-lehden kirjoittajana 1980-luvulla ja toimi sittemmin tamperelaisen Radio 957:n tiskijukkana nimellä DJ Alex. Vuosina 2015–2018 Nieminen toimi yhtenä Bassoradion Our House -ohjelman vetäjistä.

Nieminen perusti vuonna 1994 yhden Suomen ensimmäisistä internet-konsultointiyrityksistä, Homeboy Ky:n, josta tuli myöhemmin The Works Finland Oy, jonka Icon Medialab osti vuonna 1997. Nieminen siirtyi Icon Medialabin palvelukseen kehitysjohtajaksi Lontooseen. Vuonna 2002 hän siirtyi Aktivist Networkin toimitusjohtajaksi ja hänet valittiin helmikuussa 2002 yhdessä Tamron entisen toimitusjohtajan Pauli Kulvikin kanssa Satama Interactiven hallituksen jäseniksi. Vuonna 2004 Nieminen perusti yhdessä Kim Weckströmin kanssa konsulttiyhtiö Direction Helsinki Oy:n. 

Huhtikuussa 2005 Niemisen sijoitusyhtiö Manta Ray Holdings Oy osti blogilista.fi-verkkopalvelun, jonka Sanoma Digital osti puolestaan loppuvuodesta 2007. Huhtikuussa 2007 yhtiö perusti yhteistyössä EMI Music Finlandin kanssa lastenviihteeseen erikoistuneen levymerkin, Ipanapa Recordsin. 

Loppuvuodesta 2005 Direction Helsinki Oy:n ja Hasan & Partners Oy:n liiketoiminnat yhdistettiin ja samassa yhteydessä Niemisestä tuli mainostoimisto Hasan & Partners Oy:n toimitusjohtaja. Tästä tehtävästä hän erosi helmikuussa 2007 näkemyserojen vuoksi.Tuomas Peltomäki, "Saarnavuorossa mainosmaailma", Helsingin Sanomat 11.4.2007 s. C6 Sen jälkeen Nieminen perusti uuden mainostoimiston, Laundry Helsinki Oy:n. Keväällä 2009 Nieminen perusti yhdessä Taivas Groupin perustajan ja hallituksen puheenjohtajan Jussi Nurmion kanssa suunnittelutoimisto N2:n. Laundrystä tuli osa N2-konsernia, johon perustettiin uudet yhtiöt N2 Design ja N2 Internet.

Nieminen on myös sukellusaiheisen Sukellus.fi-verkkosivuston perustaja.http://www.digitoday.fi/page.php?page_id=9&news_id=20056808 (tarkistettu 19.11.2006) Tietoasiantuntijat ry myönsi sivustolle Vuoden tietoteko 2004 -palkinnon tunnustuksena hyvästä tiedon tuottamisesta ja välittämisestä Aasian vuoden 2004 tsunamikatastrofin aikana.http://www.digitoday.fi/page.php?page_id=11&news_id=20059262 (tarkistettu 05.03.2007). Sivusto palkittiin 30. maaliskuuta 2005 tiedonjulkistamisen valtionpalkinnolla.http://www.minedu.fi/OPM/Tiedotteet/2005/3/vuoden_2005_tiedonjulkistamispalkinnot_jaettiin?lang=fi&extra_locale=fi (tarkistettu 27.6.2007) Nieminen tekee ja miksaa myös musiikkia taiteilijanimellä Alex Tigrehttps://soundcloud.com/alexnieminen. Hän toimii myös Sukeltajaliiton puheenjohtajana.

Nieminen on ollut mukana Liike Nyt -kansanliikkeessä, joka perustettiin huhtikuussa 2018.

 Lähteet 

 Aiheesta muualla 

 Alex Nieminen Aktivistin vetäjäksi (tarkistettu 19. helmikuuta 2006)
 Alex Nieminen osti listan blogeista (tarkistettu 19. helmikuuta 2006)
 Alex Nieminen ja Kim Weckström perustivat uuden konsulttiyhtiön (tarkistettu 19. helmikuuta 2006)
 Alex Nieminen irtisanoutui Hasan&Partnersista (tarkistettu 13. helmikuuta 2007)
 Tietoasiantuntijat suitsuttavat sukellussivustoa (tarkistettu 5. maaliskuuta 2007)

Luokka:Suomalaiset liikemiehet
Luokka:Suomalaiset toimittajat
Luokka:Tietotekniikan kehittäjät
Luokka:Vuonna 1969 syntyneet
Luokka:Elävät henkilöt